Той участва в организирането на вечерни училища за работническата класа ("l’Université populaire de Nancy"). Касиер е на клона в Нанси на Френската лига за защита на правата на човека ("Ligue Française pour la Défense des Droits de l’Homme") и през 1898 г., излагайки на риск кариерата си, става един от първите активно включили се в защитата на Алфред Драйфус. Гале публично осъжда арменския геноцид, защитава румънските евреи и се изказва в защита на ирландските католици, въстанали срещу Великобритания.